ⴰⴷⵓⵏⵉⵙ

**ⴰⴷⵓⵏⵉⵙ** ⵉⵍⵓⵍ ⴳ ⵙⵓⵔⵢⴰ ⴳ ⵓⵙⴳⴳⵯⴰⵙ ⵏ 1930 ⴳ ⵡⴰⵢⵢⵓⵔ ⵏ ⵢⵉⵏⵏⴰⵢⵔ ⴳ 1 ⴳⵉⵙ, ⴳ ⵓⵙⵓⵏ ⵏ ⵇⵚⴰⴱⵉⵏ  ⴳ ⵜⵙⵃⴹⴰⵡⵜ ⵏ ⵍⵍⴰⴷⵉⵇⵉⵢⴰ ⴳ ⵜⵎⴷⵉⵏⵜ ⵏ ⵊⴱⵍⴰ. ⵉⴳⴰ ⴰⵎⴷⵢⴰⵣ ⴷ ⵓⵎⴰⵥⴰⵎ ⴷ ⵓⵎⵙⵡⵉⵏⴳⵎ ⴷ ⵓⵎⵙⵙⵓⵖⵍ ⴷ ⴰⵡⴷ ⴰⵙⵍⵎⴰⴷ ⴰⵙⴷⴰⵡⴰⵏ. ⴷ ⵢⵓⵎⵥ ⵜⴰⵖⵍⴰⵏⵜ ⵜⴰⵍⵓⴱⵏⴰⵏⵜ ⴳ ⵓⵙⴳⴳⵯⴰⵙ ⵏ 1962, ⴷ ⵉⴷⴷⴰ ⵙ ⴱⴰⵔⵉⵣ ⵉⵙⵎⴷ ⵖⵉⵏⵏ ⵉ ⵓⵙⵍⵎⴷ ⴷ ⵜⵡⵓⵔⵉ ⴷ  ⵜⵓⴷⵔⵜ ⵏⵏⵙ. ⴷ ⵉⴳ ⵢⴰⵏ ⵙⴳ ⵉⵎⵣⵡⴰⵔⵏ ⵏ ⵜⵎⵜⵔⴰⵔⵜ ⵏ ⵜⵎⴷⵢⴰⵣⵜ ⵜⴰⵙⵔⵖⵉⵏⵜ. 

ⵉⴳⴰ ⵄⵍⵉ ⴰⵃⵎⴰⴷ ⵙⴰⵄⵉⴷ ⵉⵙⴱⵔ ⵉ ⵢⵉⵖⴼ ⵏⵏⵙ ⴰⵙⵙⴰⵖ ⴰⵙⴽⵍⴰⵏ ⵏ ⵓⴷⵓⵏⵉⵙ ⵙⴳ ⵎⴰⴷ ⴷⴰⵔⵙ ⵜⵍⵍⴰ 17 ⵏ ⵓⵙⴳⴳⵯⴰⵙ, ⴰⵛⴽⵓ ⴰⵔ ⵜ ⵉⵎⵉⵍ ⵉⵙⵙⵓⵙⵓⵎ ⵉⵙⵎ ⵏ ⵡⴰⴷⵓⵏⵉⵙ ⵍⵍⵉ ⴷ ⵢⵓⵙⵉ ⴳ ⴷⴰⵔ ⵜⵏⴼⵓⵙⵜ ⵜⴰⴼⵉⵏⵉⵇⵉⵜ ⴷ ⵜⵢⵓⵏⴰⵏⵉⵜ ⵍⵍⵉ ⵉⴳⴰⵏ ⵜⴰⵎⴰⵜⴰⵔⵜ ⵏ ⵜⴱⵍⵉⵍⵍⵙⵜ ⴷ ⵡⴰⵣⴰⵏ ⴷ ⴰⵡⴷ ⵏ ⵓⴼⵓⵍⴽⵉ ⴷ ⵓⴳⴰⵎⴰ. ⵉⴳⴰ ⵡⴰⵙⵙⴰⵖ ⴰⴷ ⵙ ⵢⵉⵖⴼ ⵏⵏⵙ, ⵢⴰⵏ ⵓⵙⵎⴰⵍ ⵖⴼ ⵜⴰⴱⴱⴰⵢⵜ ⴳⵔ ⴰⵙ ⴷ ⴰⵢⵍⵍⵉ ⵉⵣⵔⵉⵏ ⴷ ⵓⵏⵣⴰⴼ ⴳ ⵓⵙⵎⴰⵢⵏⵓ ⴷ ⵉⵍⵍⴰ ⵎⴰⴷ ⵉⵜⵜⵉⵏⵉ ⵉⵙⴽⵔ ⵜ ⴰⵛⴽⵓ ⵉⵔⴰ ⴰⴷ ⵉⵙⴽⵔ ⵜⴰⵖⵡⵡⴰⵖⵜ ⵖⴼ ⵜⵡⵔⴳⵍⵉⵏ. ⴷ ⴰⵡⴷ ⵉⴳⴰ ⵜ ⴰⵡⴷ ⵉ ⵢⵉⵖⴼ ⵏⵏⵙ ⴰⵛⴽⵓ ⵓⵔ ⴰⵙ ⵔⵉⵏ ⴽⵔⴰ ⵏ ⵜⵙⵖⵡⴰⵏ ⴰⵙⵙⴰⵖ ⵏⵏⵙ ⴰⵥⵖⵓⵕⴰⵏ, ⴰⵛⴽⵓ ⵜⵣⵡⴰⵔ ⵜⵎⴼⴽⵉⵜ ⴷ ⵜⵙⴽⵍⴰ ⵏⵏⵙ ⴰⵡⵜⴰⵢ ⵏⵏⵙ.

ⵉⵍⵓⵍ ⴷ ⵡⴰⴷⵓⵏⵉⵙ ⴳ ⵓⵙⴳⴳⵯⴰⵙ ⵏ 1930 ⴳ ⵙⵓⵔⵢⴰ ⴳ ⵢⴰⵜ ⵜⵎⴰⵣⵉⵔⵜ ⵜⴰⵎⵥⵍⵓⴹⵜ, ⵓⵔ ⵉⴽⵛⵉⵎ ⵙ ⵜⵉⵏⵎⵍ ⴳ ⵜⵎⵥⵉ ⵏⵏⵙ, ⵎⴰⵛⴰ ⵉⵖⵔⴰ ⴳ ⴳⵔ ⵉⴼⴰⵙⵙⵏ ⵏ ⴱⴰⴱⴰⵙ ⵍⵍⵉ ⵉⴳⴰⵏ ⴰⵎⴽⵔⴰⵣ ⴷ ⵓⵎⵙⴷⵍⵙⴰ. ⴷ ⵉⵙⵙⵖⵔⴰ ⴰⵙ ⴰⵇⵓⵕⴰⵏ ⴷ ⴽⵔⴰ ⵏ ⵜⵎⴷⵢⴰⵣⵉⵏ ⵏ ⴰⵎⵓⵜⴰⵏⴰⴱⴱⵉ ⴷ ⴰⴱⵉ ⵜⴰⵎⵎⴰⵎ. ⵢⵓⵡⵙ ⴰⵙ ⵎⴰⵢⴰⵏⵏ ⴰⵢⵍⵍⵉⴳ ⵉⴳⴰ ⴰⵏⴼⵔⴰⴽ ⵙⴳ ⵎⵥⵥⵉ ⵏⵏⵙ. 

ⴳ ⵓⵙⴳⴳⵯⴰⵙ ⵏ 1944 ⴳ ⵓⵡⵜⴰⵢ ⵏⵏⵙ  ⵡⵉⵙ 14 ⵏ ⵓⵙⴳⴳⵯⴰⵙ, ⵉⵖⵔⴰ  ⵢⴰⵜ ⵜⵏⴹⴹⴰⵎⵜ ⵜⴰⵏⴰⵎⵓⵔⵜ ⴳ ⵜⴰⵎⴰ ⵏ ⵓⵙⵍⵡⴰⵢ ⴰⵙⵓⵔⵉ, ⴷ ⵉⵙⵙⵓⵙⵎ ⵜ ⵓⴷⵓⵏⵉⵙ ⵜⵉⵣⵉ ⴰⵏⵏ, ⵉⵙⴰⵇⵙⴰ ⵜ ⵉⵏⵏⴰ ⴰⵙ : ⵢⴰⴽ ⵓⵔ ⵜⵔⵉⴷ ⴰⴷ ⴰⴽ ⴰⵡⵙⵖ ? ⵉⴳ ⴽ ⵉⵅⵚⵚⴰ ⴽⵔⴰ ⵜⵉⵏⵉ ⵜ. ⵉⵔⴰⵔ ⴰⵙ ⴷ ⵓⴷⵓⵏⵉⵙ ⵙ : "ⵔⵉⵖ ⴰⴷ ⴷⴷⵓⵖ ⵙ ⵜⵉⵏⵎⵍ" . 

ⵉⴼⴽⴰ ⴰⵙ  ⵏⵉⵜ ⵓⵙⵍⵡⴰⵢ ⴰⵏⵏ ⵜⴰⵎⵍⴷⴰ ⴰⴷ ⵉⵙⵎⴷ ⵉ ⵜⵖⵔⵉ ⵏⵏⵙ ⵜⴰⵎⴰⴷⴷⵓⴷⵜ ⴳ ⵓⵙⵉⵏⴰⵏ ⵏ ⵟⴰⵕⵟⵓⵚ. ⵉⵎⵉⵍ ⵉⵎⵓⵔⵙ ⴳⵉⵙ, ⴷ ⵉⴳⵯⴹ ⵏⵏ ⴱⴰⵀⵔⴰ ⴳ ⵜⵖⵔⵉ ⴳ ⵜⴼⵍⵙⴰⴼⵜ ⴷ ⵜⵙⴽⵍⴰ  ⵜⴰⵎⴰⴹⵍⴰⵏⵜ . 

## ⵜⵓⴷⵔⵜ ⵏⵏⵙ ⴳ ⴷⵉⵎⴰⵛⵇ ⴷ ⴱⴰⵢⵔⵓⵜ

ⴳ ⵓⵙⴳⴳⵯⴰⵙ ⵏ 1956, ⵉⵔⵡⵍ ⵓⴷⵓⵏⵉⵙ ⵙⴳ ⵙⵓⵔⵢⴰ ⴰⵔ ⴱⴰⵢⵔⵓⵜ, ⵍⵓⴱⵏⴰⵏ. ⴷ ⵉⴽⵛⵎ ⵏⵏ ⴷ ⵢⴰⵏ ⵡⴰⵎⵓⵏ ⵉⴽⵜⵓⵔⵏ ⵙ ⵉⵏⴰⵥⵓⵕⵏ ⴷ ⵉⵎⴰⵔⴰⵜⵏ ⴷ ⵉⵎⵣⵡⴰⴳⵏ. ⴷⴰⵜ ⵏ ⵎⴰⵢⴰⴷ, ⵉⵜⵜⵢⴰⵎⴰⵥ ⴳ ⵓⵖⵣⵓ ⴰⵙⴳⴳⵯⴰⵙ ⵏ 1955 ⴽⵔⴰ ⵏ ⵚⴹⵉⵚ ⵉⵢⵢⵓⵔⵏ ⴰ ⴳⴳⵉⵙ ⵉⴽⴽⴰ ,ⴰⵛⴽⵓ ⵉⴽⵛⵎ ⴷ ⵢⴰⵏ  ⵓⴽⴰⴱⴰⵕ ⴰⵙⵓⵔⵉ ⴰⴳⴷⵓⴷⴰⵏ ⴰⵏⴰⵎⵓⵏ  ⵙ ⵜⵎⵓⵣⵔⵜ ⵏ ⴰⵏⵟⵓⵏ ⵙⴰⵄⴰⴷⴰ (ⴹⴰⵕⵜ ⵎⴰⴷ ⵉⵜⵜⵏⵖⵉ  ⵄⴷⵏⴰⵏ ⵍⵎⴰⵍⴽⵉ). ⴷ ⵉⴽⴽⴰ ⵜ ⵉⵏⵏ ⵓⴽⴰⴱⴰⵕ ⵏⵏⵙ ⵉⴳⴰ ⴰⵎⵓⵣⵣⵍ ⵏ ⵓⵙⴷⵓⵔⵔⵉ ⴰⵕⵓⴱⴱⵉ ⵉ ⵙⵓⵔⵢⴰ ⴷ ⴰⴱⵟⵟⵓ ⵏⵏⵙ ⵙ ⵉⵡⴰⵏⴽⵏ ⵎⵥⵥⵉⵏⵉⵏ .

ⴷ ⵉⵔⴰ ⵓⴽⴰⴱⴰⵕ ⵜⵉⵣⵉ ⴰⵏⵏ ⴰⴷ ⵜⴳ ⵙⵓⵔⵢⴰ ⵢⴰⵏ ⵡⴰⵎⵓⵏ ⴰⵣⵡⵓⵔⴰⵏ ⴰⵔ ⵜ ⵉⵜⵜⵏⴱⴰⴹ ⵓⵡⴰⵍⵎⵓⵏ ⴷ ⴰⴷ ⵉⴼⴽ ⵉⵣⵔⴼⴰⵏ ⵉ ⵓⵎⴰⴷⴰⵏ ⵙ ⵓⵎⵙⴰⵙⴰ . 

ⵉⴷⵔⴰ ⴷ ⵓⵎⴷⵢⴰⵣ ⵢⵓⵙⴼ ⵅⴰⵍ ⴳ 1957-1956 ⴳ ⵜⵙⵖⵓⵏⵜ ⵏ "ⵜⴰⵎⴷⵢⴰⵣⵜ" ⵍⵍⵉ ⵉⴳⴰⵏ ⵜⴰⴷⴰⴱⵓⵜ ⵍⵍⵉ ⵉⵙⵜⴰⵡⵀⵎⵎⴰⵏ ⴳ ⵜⴳⵔⴰⵡⵍⴰ ⵜⴰⵎⵜⵔⴰⵔⵜ ⴳ ⵜⵎⴰⴷⵢⴰⵣⵜ ⵜⴰⵙⵔⵖⵉⵏⵜ, ⴷ ⵜⵖⵔⴰ ⵉ ⵡⵓⵏⵏⵓⴼⵙⵍ ⵙⴳ  ⵉⵙⴽⵔⴰⴼ ⵏ ⵜⵎⴷⵢⴰⵣⵜ ⵜⴰⵎⵖⵜⴰⵡⵜ, ⴷ ⵉⵏⵉⴳ ⵏ ⵜⵏⴹⴹⴰⵎⵜ ⵏ ⵜⵙⵎⵀⵍⵜ ⴷ ⵜⵏⴹⴹⴰⵎⵜ ⵏ ⵜⵔⵉⵡⴰⵏⵜ .

ⴳ ⵓⵙⴳⴳⵯⴰⵙ ⵏ 1950 ⵉⴼⵙⵔ ⵡⴰⴷⵓⵏⵉⵙ ⵜⴰⴳⵔⵓⵎⵎⴰ ⵏ ⵜⵎⴷⵢⴰⵣⵜ ⵜⴰⵎⵣⵡⴰⵔⵓⵜ  ⵏⵏⵙ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ ⵜⴰⵏⵥⴰⵜ/ ⴷⴰⵍⵉⵍⴰ. ⵉⵎⵉⵍ ⵉⴷⴷⵓ ⵙ ⵜⵙⴷⴰⵡⵉⵜ ⵏ ⵙⵓⵔⵢⴰ(ⵜⴳⴰ ⵖⵉⵍⴰ  ⵜⴰⵙⴷⴰⵡⵉⵜ ⵏ ⴷⵉⵎⴰⵛⵇ) ⴰⴱⴰⵛ ⴰⴷ ⵉⵖⵔ ⴰⵙⵍⴳⵏ ⴷ ⵜⴼⵍⵙⴰⴼⵜ, ⵉⵙⵙⵓⴼⵖ ⴷ ⴳⵉⵙ ⴳ ⵓⵙⴳⴳⵯⴰⵙ 1954 ⵙ ⵜⵙⴽⵯⴼⵍⵜ ⵏ ⵍⴱⴰⴽ ⴳ ⵜⴼⵍⵙⴰⴼⵜ. ⵜⵡⴰⵍⴰⵜ ⵜ ⵉⴷ ⵜⵙⵍⴽⵉⵏⵜ ⵏ ⴷⴷⵓⴽⵜⵓⵔⴰ ⴳ ⵓⵙⴳⴳⵯⴰⵙ ⵏ 1973 ⴳ ⵜⵙⴽⵍⴰ ⵜⴰⵙⵔⵖⵉⵏⵜ ⴳ ⵜⵙⴷⴰⵡⵉⵜ ⵏ ⵓⵎⴼⵓⵥⴰⵕ ⵢⵓⵙⴼ ⵅⴼ ⵉⵎⵔⵙⵉ ⵏ "ⵉⵎⵣⵣⴳⵉ ⴷ ⵓⵎⵓⵜⵜⵉ" ⵍⵍⵉ ⵢⵉⴳⴰⵏ ⴰⵥⵕⵓ ⵏ ⵜⵖⵎⵔⵜ ⵏ ⵓⵙⵖⵏⵓ  ⴰⵣⵖⴰⵏ ⵏⵏⵙ. 

## ⵜⵓⴷⵔⵜ ⵏⵏⵙ ⴳ ⴱⴰⵔⵉⵣ

ⵉⵔⵡⵍ ⵡⴰⴷⵓⵏⵉⵙ ⵙ ⴱⴰⵔⵉⵣ  ⴰⵛⴽⵓ ⴰⴽⵓⴷⴰⵏⵏ ⵜⵍⵍⴰ ⵜⵎⵏⵖⵉⵜ ⵜⴰⴳⵏⵙⴰⵏⵜ ⵜⴰⵍⵓⴱⵏⴰⵏⵜ .

ⵉⵙⵡⵓⵔⵉ ⴳ ⴱⴰⵔⵉⵣ ⵉⴳ ⴰⵙⵍⵎⴰⴷ ⴳ ⵜⵙⴷⴰⵡⵉⵜ ⵏ ⵚⵚⵓⵕⴱⵓⵏ ⴷ ⵜⵙⴷⴰⵡⵉⵜ ⵏ ⵊⵓⵏⵉⴼ , ⴷ ⵉⵜⵜⵓⵙⴽⴰⵔ ⵓⵙⵓⵖⵍ ⵏ ⵉⴳⵉⵜⵏ ⵏⵏⵙ ⵉ ⴽⵉⴳⴰⵏ ⵏ ⵜⵓⵜⵍⴰⵢⵉⵏ . ⵉⵙⵎⴷ ⵙⴳ ⴱⴰⵔⵉⵣ ⵉ ⵜⵡⵓⵔⵉ ⵏⵏⵙ ⵜⴰⵙⴽⵍⴰⵏⵜ ⴷ ⵜⴰⵎⴷⵢⴰⵣⵜ ⴷ ⵜⴰⵡⵏⴳⵉⵎⵜ, ⴷ ⵉⵜⵜⵓⵙⵙⴰⵏ ⴱⴰⵀⵔⴰ ⵜⵉⵣⵉ ⴰⵏⵏ ⵖⵉⵏ ⴳ ⵓⵎⴰⴹⴰⵍ ⴰⵡⵍⵉⵙⵍⴰⵎ.  

## ⴰⵎⴰⴹⴰⵍ ⴰⵡⵏⴳⵉⵎ ⵏⵏⵙ ⴷ ⴽⵔⴰ ⵖ ⵜⵡⵏⴳⵉⵎⵉⵏ ⵏⵏⵙ

ⵉⵙⴽⵔ ⵓⴷⵓⵏⵉⵙ ⵜⴰⴳⵔⴰⵡⵍⴰ ⴼ ⵡⴰⵢⴷⴰ(ⴰⵣⵖⴰⵏ ⵏ ⵉⵎⵣⵣⴳⵉ ) ⴷ ⴰⵔ ⵉⵥⵕⵕⴰ ⵎⴰⵙ ⴷ ⵜⴰⴷⵍⵙⴰ ⵜⴰⵙⵔⵖⵉⵏⵜ   ⵜⴻⵜⵜⵍⴱⵓⴱ ⵙⴳ ⵜⵖⵍⵍⴰⴱⵉⵜ ⵏ "ⵉⵎⵣⵣⴳⵉ" ⵍⵍⵉ ⵉⵍⵍⴰⵏ ⴳ ⵉⴹⵕⵉⵚⵏ ⵉⵙⴳⴷⵏⴰⵏ ⵍⵍⵉ ⵉⵜⵜⵓⵇⵇⴰⵏⵏ ⴷ ⵓⵡⵏⴳⵎ ⵏ ⵓⵎⴹⴼⵕⵉⵇⴱⵓⵔⵏ/ⴰⵏⵎⴰⵣⵔⵉ  ,ⵍⵍⵉ ⵢⵓⴳⵉⵏ ⴰⴼⴰⵙⵔ ⴷ ⵓⴱⵓⵖⵍⵓ, ⴷ ⴰⴷⵓⵏⵉⵙ ⵉⵖⵔⴰ ⵙ  ⵜⵉⵖⵔⵉ ⵜⴰⵣⵖⴰⵏⵜ ⵉ ⵡⴰⵢⴷⴰ , ⴷ ⵓⵔ ⴷ ⴰⴷ ⵜ ⵏⴰⴳⵯⵉ ⴽⵓⵍⵍⵓ ⵜ , ⵎⴰⵛⵛ ⵙ ⵓⵙⴷⵔⴼⵉ ⵏ "ⵓⵎⵓⵜⵜⵉ" ⴳⵉⵙ ,ⵣⵓⵏ ⴷ ⴰⵙⵏⴼⵍⵓⵍ ⴷ ⵜⵎⵏⵍⵍⵉⵜ ⴷ ⵜⵍⴻⵍⵍⵉ ⵍⵍⵉ ⵜⵎⵙⴰⵢ ⵜⵏⴱⴰⴹⵉⵏ ⴳ ⵓⵎⵣⵔⵓⵢ ⴰⵎⵎ (ⵜⴰⴼⵍⵙⴰⴼⵜ , ⵜⵉⴳⵓⵔⵔⵎⵜ , ⵜⵉⵎⴷⵢⴰⵣⵉⵏ ⵜⵉⵎⴰⵢⵏⵓⵜⵉⵏ ).

ⵜⴰⵜⵔⴰⵔⵜ ⴷⴰⵔ ⵓⴷⵓⵏⵉⵙ ⵓⵔ ⵜⴳⵉ ⵖⴰⵙ ⴰⴷ ⵏⴹⴼⵕ ⴰⴷⴰⵔⴰⵎ ⵏⵖ ⴰⴷ ⵏⵙⵏⴼⵍ ⵡⵓⵏⵓⵖ ⵏ ⵜⵏⴹⴹⴰⵎⵜ ⵏⵏⵖ. ⵎⴰⵛⴰ ⵜⴳⴰ ⵢⴰⵏ ⵓⵙⴽⵙⵡ ⴰⵎⴰⵢⵏⵓ ⵉ ⵓⵎⴰⴹⴰⵍ ⴷ ⵓⴼⴳⴰⵏ ⴷ ⵜⵓⵜⵍⴰⵢⵜ . ⴷ ⵜⴳⴰ ⵢⴰⵜ ⵜⴳⵔⴰⵡⵍⴰ ⵜⴰⵡⵙⵙⴰⵏⵜ ⵜⵡⴰⵜⵙ ⴰⴷ ⵢⵉⵍⵉ "ⵓⵙⴹⵓⵇⵇⵥ ⵏ ⵜⵓⵜⵍⴰⵢⵜ"  ⵏ ⵜⵎⴷⵢⴰⵣⵜ ⵜⴰⴱⵍⴷⵉⵜ ,ⴰⴱⴰⵛ ⴰⴷ ⵜⴻⵜⵜⵓⵙⴽⴰⵔ ⵢⴰⵜ ⵜⵓⵜⵍⴰⵢⵜ ⵉⵥⴹⴰⵕⵏ ⴰⴷ ⵜⴻⵜⵜⵙⵢⴰⴼⴰ ⵙ ⵍⵀⵓⵍ ⴷ ⵓⵎⵏⵓⵙ ⵏ ⵓⴼⴳⴰⵏ ⴰⵜⵔⴰⵔ ⴷ ⵉⵏⵏⵣⵔⴰⵏ ⵏⵏⵙ .

ⴷ ⵉⴳⴰ ⵙⴳ ⵎⵉⴷⴷⵏ ⵍⵍⵉ ⵖⵔⴰⵏⵉⵏ ⵙ ⵜⵎⵙⵏⴰⵏⵜ/ⵜⴰⵍⴰⵢⵉⴽⵜ ⴳ ⴷⴰⵔ ⵓⵎⴰⴹⴰⵍ "ⴰⵙⵔⵖⵉⵏ". ⴷ ⵉⵔⴰ ⴰⴷ ⵢⵉⵍⵉ ⵓⵙⵏⴳⵉⵔⵉ ⴳⵔ  ⴰⵙⴳⴷ ⴷ ⵜⵏⴱⴰⴹⵜ ⴷ ⵡⴰⵎⵓⵏ ⴷ ⵜⴷⵍⵙⴰ, ⵎⴰⵛⵛ ⵓⵔ ⴷ ⵉⵙ ⵉⵔⴰ ⴰⴷ ⵏⵏ ⵉⵙⵉⵜⵜⵉ ⴰⵙⴳⴷ ⵙ ⵓⴼⴰⵍⵙ ⴰⵎⵢⵉⵡⵏ . ⵎⴰⵛⵛ ⴰⴷ ⵉⵙⴷⵔⴼⵉ ⴰⵙⴳⴷ ⴷ ⵓⵡⴰⵏⴽ  ⴳ ⵜⵖⵍⵍⴰⴱⵉⵜ ⵏ ⴽⵔⴰ ⴼ ⵉⴳⴳⵉ ⵏ ⴽⵔⴰ, ⴷ  ⵡⴰⵕⵥⴰⵎ ⵏ ⵉⴳⵔ ⵙ ⵎⵏⵉⴷ ⵏ ⵜⵍⴻⵍⵍⵉ ⴷ ⵓⵡⵏⴳⵎ ⴷ ⵓⵙⵏⴼⵍⵓⵍ. 

## ⵉⴳⵉⵜⵏ ⵏⵏⵙ

• ⵉⵣⵍⴰⵏ ⵏ ⵎⵉⵀⵢⴰⵕ ⴷⴷⵉⵎⴰⵛⵇⵉ (1961) : ⵜⴰⴷⵍⴰ ⵢⴰⴷ ⵜⴳⴰ ⵢⴰⵜ ⵜⵎⴰⵜⴰⵔⵜ ⵎⴰⵙ ⴷ ⵉⵏⴽⵔ ⵢⴰⵏ ⵓⵎⴷⵢⴰⵣ ⴰⵜⵔⴰⵔ ⴰⵅⴰⵜⴰⵔ , ⴷ ⵉⵙⴽⵔ ⴳ ⵓⵡⵔⵉⴽ ⵏ ⵎⵉⵀⵢⴰⵕ ⵢⴰⵜ ⵜⵙⵓⵏⴰ ⵍⵍⵉ ⵉⵙⵓⵎⵏ ⵢⴰⵏ ⵓⵎⴷⵢⴰⵣ ⴰⵖⵡⵡⴰⵖ  ⴷ ⵓⵎⵀⴰⵡⵛ.

• (أوراق في الريح) ⵜⵉⵡⵔⵉⵇⵉⵏ ⴳ ⵡⵓⵣⵡⵓ.

• (أغاني مهيار الدمشقي) ⵉⵣⵍⴰⵏ ⵏ ⵎⵉⵀⵢⴰⵕ ⴷⵉⵎⴰⵛⵇⵉ.

• (المسرح والمرايا) ⴰⵎⵣⴳⵓⵏ ⴷ ⵜⵙⵉⵜⵉⵏ.

• ( وقت بين الرماد والورد ) ⵜⵓⵔⵣⴰ ⴳⵔ ⵉⵖⴷ ⴷ ⵓⵊⴷⴷⵉⴳ. 

• (هذا هو اسمي ) ⵡⴰⴷ ⴰⴷ ⵉⴳⴰⵏ ⵉⵙⵎ ⵉⵏⵓ.

• (كتاب القصائد الخمس) ⴰⴷⵍⵉⵙ ⵏ ⵙⵎⵎⵓⵙⵜ ⵜⵏⴹⴹⴰⵎⵉⵏ  

## ⴰⵏⵏⴰⵢⵏ ⵏⵏⵙ

* ⴽⵓⵍⵍⵓ ⵜⵉⵣⵍⵉⵏ ⴰⵔ ⵙⴰⵡⴰⵍⵏⵜ ⵖⴼ ⵓⵙⵏⴼⵍ ⵏ ⵜⵏⴱⴰⴹⵜ, ⴷ ⴰⵡⴷ ⵢⴰⵜ ⵖⴼ ⵓⵙⵏⴼⵍ ⵏ ⵡⴰⵎⵓⵏ?
* ⴰⴹⵕⵉⵚ ⵎⵇⵇⴰⵔ ⵉⴳⴰ ⴰⵅⴰⵜⴰⵔ, ⴰⵔ ⴷ ⵉⵜⵜⵉⵎⵥⵉⵢ ⵉⴳ ⵜ ⵉⵖⵔⴰ ⴽⵔⴰ ⵏ ⵓⵏⵍⵉ ⵎⵥⵥⵉⵏ .
* ⵜⵉⴽⵚⵚⴰⴹ , ⵜⵉⴽⵚⵚⴰⴹ ⴳ ⴰⵢⵍⵍⵉ ⵏⵙⵙⵏⵏ, ⴷ ⴰⵢⵍⵍⵉ ⵓⵔ ⵏⵙⵙⵉⵏⵏ, ⴷ ⴰⵢⵍⵍⵉ ⵙ ⵜ ⵉⵏⵏ ⵉⵎⵉⵍ ⵏⴽⴽⴰ, ⴷ ⴰⵢⵍⵍⵉ ⵔⴰ ⴷ ⵙⵓⵔ ⵏⴳ .
* ⴽⵢⵢ ⵓⵔ ⴷ ⵉⵙ ⵉⵢⵉ ⵓⵔ ⵜⵃⵎⵉⵍⴷ, ⴽⵢⵢ ⵓⵔ ⵜⵃⵎⵉⵍⵜ ⵜⴰⵡⵍⴰⴼⵜ ⵍⵍⵉ ⴼⵍⵍⴰ ⵜⵓⵙⵉⴷ ,ⴷ ⵜⵡⵍⴰⴼⵜ ⴰⵏⵏ ⵓⵔ ⵜⴳⵉ ⵜⵉⵏⵓ , ⵀⴰⵜ ⵜⵉⵏⵏⴽ ⴰⵢⴰⵏⵏ !
* ⴰⵎⵓⵣⵣⵓⵔ ⵏ ⵉⵖⵣⵓⵜⵏ ⴷ ⵡⵉⵍⵍⵉ ⵉⵕⵥⵉⴳⵏ ⵉⴳⴰ ⵜⵏ ⵡⵉⵍⵍⵉ ⵓⵔ ⵉⵜⵟⵟⵉⴼⵏ ⵉⵖⵔⴱⴰⵏ.
* ⵕⴱⴱⵉ ⵓⵔ ⵜ ⵉⵅⵚⵚⴰ ⵎⴰⴷ ⴼⵍⵍⴰⵙ ⵉⵜⵜⵎⵣⴰⵖⵏ, ⵎⴰⵛⴰ ⵉⵅⵚⵚⴰ ⵜ ⵎⴰⴷ  ⵉⵙⵙⵉⵙⴼⵉⵡⵏ ⴰⵖⴰⵔⴰⵙ ⵙⵉⵙ, ⵙ ⵓⵡⵏⴳⵎ ⴰⵎⵙⵙⵓⵙⵖ ⴰⵎⵙⵙⵓⵊⵎ ⴷ ⵜⴰⵡⵓⵔⵉ ⵜⴰⵎⴰⵍⵓⵖⵜ .
* ⵡⴰ ⵜⴰⵎⵓⵔⵜ ⵉⵏⵓ ! ⴰⵍⵍ ⵏⵏ ⴰⵙⴰⵍⴰ ⵏⵏⵎ ⴰⴱⴰⵛ ⴰⴷ ⵉⵥⴹⵉⵕⵖ ⴳ ⴷⴷⵓ ⵏⵏⵎ ⴰⴷ ⴳⵉⵙ ⴰⵍⵍⵖ ⵉⵅⴼ ⵉⵏⵓ .
* ⵡⴰⵍⵍⵉ ⵉⵍⵍⴰⵏ ⴳ ⴽⵔⴰ ⵏ ⵓⴽⴰⴱⴰⵕ ⴰⵙⴳⴷⴰⵏ, ⵓⵔ ⴷⴰⵔⵙ ⵉⵙⵎⵉⴷ ⵍⵉⵙⵍⴰⵎ ⵏⵏⵙ ⴷ ⵓⵔ ⵉⵛⵇⵇⴰ ⵖⴼ ⵡⴰⵍⵍⵉ ⵓⵔ ⴰⴽⴽⵯ ⵉⵍⵍⵉⵏ ⴳ ⵓⴽⴰⴱⴰⵕ ⴰⵙⴳⴷⴰⵏ .

## ⵜⵉⵙⵎⵖⵓⵔⵉⵏ ⴷ ⵓⵙⵎⵖⵔ

ⵢⵓⵎⵥ ⵓⴷⵓⵏⵉⵙ ⴽⵉⴳⴰⵏ ⵏⵜⵙⵎⵖⵓⵔⵉⵏ ⵜⵉⵎⴰⴹⴰⵍⴰⵏⵉⵏ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ . ⴷ ⴰⵡⴷ ⵉⴳⴰ ⴱⴷⴷⴰ ⵙⴳ ⵉⵎⵏⴽⴰⴷⵏ ⵏ ⵜⵙⵎⵖⵓⵔⵜ ⵏ ⵏⵓⴱⵍ .

• ⵜⴰⵙⵎⵖⵓⵔⵜ ⵏ ⵉⵎⴷⴷⵓⴽⴽⴰⵍ ⵏ ⵓⴷⵍⵉⵙ (جائزة اصدقاء الكتاب)1968.

• ⵜⴰⵙⵎⵖⵓⵔⵜ ⵏ ⵜⵡⵏⴰⴽⵜ ⵜⴰⵍⵓⴱⵏⴰⵏⵉⵜ ⵉ ⵜⵎⴷⵢⴰⵣⵜ (جائزة الدولة )1974.

• ⵉⴳⴰ ⴰⴳⵎⴰⵎ ⴳ ⵜⴽⴰⴷⵉⵎⵉⵜ ⵏ ⵙⵜⵉⴱⴰⵏ ⵎⴰⵍⴰⵔⵎⵉ ⴳ ⵓⵙⴳⴳⵯⴰⵙ ⵏ 1983.

• ⵢⵓⵎⵥ ⵜⴰⵏⵎⴰⵍⴰⵜ ⵏ ⴰⴷ ⵉⴳ ⴰⴼⵙⵢⴰⵏ ⵏ ⵜⵥⵓⵕⵉⵡⵉⵏ ⴷ ⵜⵙⴽⵍⴰ, ⵙⴳ ⵖⵓⵔ ⵜⵎⴰⵡⴰⵙⵜ ⵏ ⵜⴷⵍⵙⴰ, ⴳ ⴱⴰⵔⵉⵣ .1983

•  ⴳ ⵓⵙⴳⴳⵯⴰⵙ ⵏ 1995 ⵢⵓⵎⵥ ⵜⴰⵙⵎⵖⵓⵔⵜ ⵏ ⵏⴰⴹⵉⵎ ⵃⵉⴽⵎⴰⵜ ⵜⴰⵎⴰⴹⵍⴰⵏⵜ. ⴰⵎⵔⵓⵣ ⴰⵎⵣⵡⴰⵔⵓ .  

## ⵥⵕ ⵓⴳⴳⴰⵔ

• ⵙⵓⵔⵢⴰ

• ⵜⴰⵎⴷⵢⴰⵣⵜ

• ⵜⴰⵎⴷⵢⴰⵣⵜ ⵜⴰⵄⵕⴰⴱⵜ

• ⴱⴰⵔⵉⵣ

• ⵏⴰⵊⵉⴱ ⵎⴰⵃⴼⵓⴹ

## ⵉⵙⴰⵖⵓⵍⵏ